Z:gnu-www-ja-byte-interview--a6d05b-=3Cstrong=3EStallman=3C/strong=3E: It/hr

Stallman : To je promjena. Pokušavam promijeniti način na koji ljudi pristupaju znanju i informacijama općenito. Mislim da je pokušati posjedovati znanje, pokušati kontrolirati hoće li ljudima biti dozvoljeno da ga koriste, ili pokušati zaustaviti druge ljude da ga dijele, čin sabotaže. To je djelovanje koje donosi dobit osobi koja to čini, po cijenu osiromašenja cjelokupnog društva. Jedna osoba dobija jedan dolar uništavajući blago vrijedno dva dolara. Mislim da osoba koja posjeduje savjest ne bi učinila nešto takve vrste, osim možda ako bi joj u suprotom bio ugrožen život. A naravno, ljudi koji to rade prilično su bogati; mogu samo zaključiti da su bezobzirni. Volio bih vidjeti da ljudi budu nagrađeni za pisanje slobodnog softvera i za poticanje drugih da ga koriste. Ne želim vidjeti da ljudi budu nagrađeni za pisanje vlasničkog softvera jer to zapravo nije doprinos društvu. Načelo kapitalizma je ideja da ljudi uspiju steći novac proizvodeći stvari i stoga su, da tako kažemo, automatski potaknuti da rade ono što je korisno. Međutim, to ne funkcionira kada se radi o posjedovanju znanja. Potaknuti su da zapravo ne čine ono što je korisno, a ne potiče se ono što je zapravo korisno. Mislim da je važno reći da se informacija razlikuje od materijalnih objekata, kao automobila i štruca kruha, jer je ljudi mogu umnožavati i dijeliti samostalno i, ako ih nitko ne pokušava zaustaviti, mogu je promijeniti i učiniti boljom za sebe. To je korisna stvar koju ljudi mogu učiniti. To nije istina u slučaju štruca kruha. Ako imate jednu štrucu kruha i želite još jednu, ne možete je samo iskopirati. Ne možete napraviti još jednu, osim da prođete kroz sve korake koji su bili potrebni da se izradi prva. Stoga je bespredmetno je li ljudima dozvoljeno da je umnože&mdash;to je nemoguće.